**Check-in agent**

Letisko M. R. Štefánika – Airport Bratislava, a.s. (BTS) hľadá vhodného kandidáta pre otvorenú pozíciu **ʺpracovníka/pracovníčky odbavenia cestujúcich - check-in agenta. ʺ**

*Informácie o pracovnej pozícii:*

* Miesto práce: Bratislava
* Termín nástupu: ASAP
* Druh pracovného pomeru: práca na zmeny v nepretržitej prevádzke
* Ponúkaný plat: 945€ brutto/mes. + príplatky za víkendy, sviatky a nočné zmeny

*Náplň práce:*

* Vykonávanie odborných služieb obchodného vybavovania cestujúcich a batožín
* Vybavovanie cestujúcich a batožín manuálne a vo vybavovacích systémoch, zaistenie všetkých služieb s tým spojených
* Spolupráca s ostatnými zložkami podieľajúcimi sa na zabezpečovaní prevádzky
* Poskytovanie informácií osobne, formou telekomunikačných prostriedkov
* Dbanie na úplnosť a platnosť prijatých prepravných dokladov
* Koordinácia cestujúcich pri príletoch a odletoch
* Asistencia pri odletoch cestujúcich so zdravotným postihnutím
* Vykonávanie ďalších činností súvisiacich s dohodnutým druhom práce na základe pokynov priameho nadriadeného

*Vhodný kandidát spĺňa nasledovné požiadavky:*

* Ukončené min. stredoškolské vzdelanie s maturitou
* Prax v oblasti cestovného ruchu a služieb vítaná
* Angličtina na pokročilej, komunikatívnej úrovni
* Znalosť ďalších cudzích jazykov vítaná
* Profesionálny prístup k zákazníkovi
* Ochota a spôsobilosť na prácu v nepretržitej prevádzke
* Odolnosť voči stresu
* Spoľahlivosť
* Trestná a priestupková bezúhonnosť

*Zamestnanecké výhody, benefity:*

* Príspevok na doplnkové dôchodkové sporenie
* Parkovanie a posilňovňa pre zamestnancov zdarma
* Možnosť využitia Multisport karty
* Atraktívne a zaujímavé pracovné prostredie
* Výborný pracovný kolektív, ľudský a ústretový prístup

V prípade záujmu prosím zašlite Váš životopis v slovenskom jazyku e-mailom na adresu kariera@bts.aero a do predmetu uveďte **„Check in agent**”. Do samotného e-mailu uveďte prosím aj nižšie uvedený súhlas so spracovaním osobných údajov. Váš životopis starostlivo posúdime. Vzhľadom na veľký záujem zo strany uchádzačov bohužiaľ nie je možné kontaktovať každého kandidáta osobne. Kontaktovať preto budeme iba vybraných uchádzačov, ktorí najviac spĺňajú požadované kritériá. Ďakujeme za pochopenie a tešíme sa na prípadnú spoluprácu.

„V zmysle zákona č. 18/2018 Z.z. o ochrane osobných údajov a o zmene a Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES o ochrane osobných údajov dobrovoľne súhlasím so správou, spracovaním a uchovaním mojich osobných údajov prevádzkovateľom Letisko M.R.Štefánika – Airport Bratislava, a. s. (BTS) uvedených v životopise a motivačnom liste a iných prílohách súvisiacich s hľadaním práce, ktoré som poskytol/poskytla vyššie uvedenej spoločnosti prostredníctvom internetovej stránky [www.bts.aero](http://www.bts.aero) v rámci počítačovej siete internet, za účelom uloženia do databázy záujemcov o prácu pre hľadanie vhodného zamestnanca. Pri spracúvaní osobných údajov v žiadnom prípade nebude dochádzať k cezhraničnému prenosu do tretích krajín. Môj súhlas môžem kedykoľvek odvolať, inak súhlas zanikne po uplynutí 3 rokov odo dňa jeho udelenia a údaje budú anonymizované a ďalej využívané pre štatistické účely.“